
Film sporosti 


Dvostruki dobitnik nagrade Zlatnog lava, filmski 
redatelj Tsai Ming-liang u svojem posljednjem filmu 
»Xi you“ (Putovanje na Zapad) nastavlja bilježenje kre- 
tanja budističkog monaha Lee Kang-shenga kroz svi- 
jet, kroz filmsku apoteozu unificiranog prostorvremena 
Minkowskoga, učvršćujući kultni status filma sporosti 
čiji su apostoli filmski redatelji Tarr, Alonso, Sokurov, 
Bartas, Hou, Diaz, Costa. Bilježenje kretanja sporog, 
na trenutke gotovo neprimjetnog, ali permanentnog 
i neprekinutog. Kretanja koje se, ako se mjestimično 
i ne odvija u prostoru, odvija u vremenu. I vice versa. 
Kretanja koje umješta pokret u diskurzivnu matricu 
prostorvremena izazivajući, čak rugajući se uvriježenom 

doživljaju dogada(n)ja. Kretanja koje gotovo da vi- 
zualno parafrazira poznati koan: ,bez mirovanja, bez 
pokreta". Kretanja koje je ovremenjivanje prostora i 
tijela(-u-pokretu). Sporost toga kretanja pri tome nije 
tek vizualni efekt, več sama srž procesa istraživanja 
dishronosti, asinhronosti i sinhronosti vremena. Te- 
meljne prirode (filmskog) vremena. 

Unutar filmologije i studija filma napetost izmedu 
brzine i sporosti rezonira najjače u seminalnom djelu 
Gillesa Deleuzea. Uzimajuči Drugi svjetski rat kao 
razdjelnicu, Deleuze razdoblje prije toga karakterizira 
akcijom i pokret-slikom - klasičnim filmom i definira 
moderni film u razdoblju nakon Rata u znaku tišine 
i vrijeme-slike. Za Deleuzea radi se o dva različita 
načina reprezentacije vremena. U prvome, vrijeme 
»ostaje predmet indirektne reprezentacije u onoj mjeri 
u kojoj to ovisi o montaži i proizlazi iz pokret-slike". U 
potonjem to je direktno vrijeme-slika, ,malo vremena 
u čistom stanju "koje se, uzdiže na površinu ekrana". 
Ključna implikacija Deleuzova koncepta je stvaranje 
prostora — i filmskog i diskurzivnog — u kojemu vri- 
jeme samo može postati novi subjekt reprezentacije. 
Oslanjajući se na Deleuzea, Andrew Klevan tvrdi da 
»vrijeme nije [nužno] podložno diktatu akcije, već 
postaje subjekt po sebi“, dok Rodowick smatra da u 
suvremenom filmu vrijeme ,više ne proizlazi iz pokre- 
ta“. 

U filmu sporosti situacije se ne proširuju u akciju ili 
reakciju u skladu sa zahtjevima pokret-slike. Umjesto 
toga, gledateljevo pitanje više nije ,Što ćemo vidjeti 
u narednoj slici“, već ,Što vidimo u ovoj“ što izaziva 
— posebno neuvježbanom (ili... tek malevolentnom) 

promatraču — osjećaj anksioznosti. 

Tatjeskoba subjekta u iščekivanju, koju Tsai prateći 
Leeja želi da publika osjeti daleki je odjek ideje Tar- 
kovskoga o pritisku vremena pri čemu i Tarkovski 
nekad i Tsai danas pronalaze takav modus temporal- 
nosti unutar dugih kadrova, a ne putem montaže. Za 
Tarkovskoga je dominantni, svemoćni faktor film- 
ske slike ritam, koji izražava ,tijek vremena u kadru“. 
Suprotno uobičajenom mišljenju da se ritam u filmu 
postiže montažom, Tarkovski predlaže da montaža tek 
spaja ,kadrove koji su već ispunjeni vremenom“, tako 
da se ,vrijeme samo, prolazeći kroz kadrove, susreće i 
međusobno povezuje“. Ritam se ne određuje duljinom 
montiranih komada, već konzistentnošću prolaska ili 
intenzitetom vremena što Tarkovski naziva ,pritiskom 
vremena“, 

Što, pak, kada ,pritisak vremena“ postane neizdrživ, 
kada se intenzitet vremena bliži graničnom pragu 
izdržljivosti, kada vrijeme samo preuzme ključnu i 
gotovo sve ostale uloge? Ekonomija vremenskog gu- 
bitka u odnosu na dosadu gledateljstva uklopljena je 
u pojmu ,mrtvo vrijeme“, koje je, po definiciji, ,izvan 
događaja“ (Doane). Umjesto građenja priče u kojoj 
je mnoštvo događaja, film sporosti odabire prebivati 
u međuprostorima između događaja ili u trenucima 
unutar događanja tijekom kojih se ne događa ništa 
značajno. Doista, on se koristi mrtvim vremenom 
da bi stvorio ne-događaje kao događaje u kojima 
drugačije vremenitosti, smisao i vrijednosti mogu doći 
do izražaja, čime se dovodi u pitanje i sam pojam 
»događaja“ ili ,događanja“ i protresa same temelje 
filmske naracije. Za Doanea ,mrtvo vrijeme — vrijeme 


7 


u kojemu se ništa ne dogada, vrijeme koje je na neki 
način ‘izgubljeno’, potrošeno bez proizvoda [je] stanje 
konceptualizacije ‘dogadaja’“. To jest, odnos između 
„mrtvog vremena“ i „događaja“ je strukturalan, a po- 
jam ,mrtvo vrijeme" je ono što čini večinu konvencija 
filmskog narativa mogučim. 

Medutim, ako gledanje sporih filmova postavlja dil- 
emu jer tjera ,na koncentraciju (kao obranu od mono- 
tonije) i kročenje želje za narativom" (James), ta želja 
za narativnošču nedvojbeno je pogrešna, jer definicija 
o tome što se smatra narativom postaje temelj takve 
promatračke dosade. Kao što Karl Schoonover pita: 
»Ako je vrijeme način na koji art film postavlja pitanje 
rada vidljivog u slici, kako onda izgleda neproduk- 
tivnost?", nastavljajuči s neugodnim pitanjima: , Tko 
je autoriziran da kvalificira, valorizora ili mjeri rad re- 
cepcije?" Jer valoriziranje sporosti karakterizira kruci- 
jalni sociopolitički parametar konzumacije art filmova 
koji ,se obrača večem sustavu pridavanja vrijednosti 
vremenu, rada tijelima i produktivnosti partikularnim 
oblicima i formama kulturalne produkcije" i koji je ak- 
tivno političan. Jer, ako film sporosti promatramo kao 
oblik otpora (prisječajuči se Raymonda Williamsa), 
ono čemu se opire je ubrzana temporalnost čija je 
materijalna forma mainstream filmska industrija i čija 
se estetika bazira na pretpostavkama pojačanog kon- 
tinuiteta. Medutim, diskurz otpora treba shvatiti kao 
odnose moči medu načinima kulturalne proizvodnje, 
a ne nužno kao vrijednosne sudove o estetici samih tih 
načina. Kao što nas podsječa Rey Chow, kulturalne ar- 
tikulacije, bez obzira na oblik ili podrijetlo, su ,puni, 
materijalistički i najvjerojatnije jednako korumpirani, 

jednako dekadentni sudionici u suvremenoj svjetskoj 
kulturi". 

Način na koji trošimo naše vrijeme i posrednički 
artefakti kroz koje vremenitost posredujemo imaju 
duboke materijalne i moralne implikacije. Dudley 
Andrew (uz mali dodatak) u tome smjeru sažima 
Bazinovu koncepcija filma: ,Film (sporosti) otkriva 
tjeskobnom i pažljivom promatraču svijet ispunjen 
mogučnostima pri čemu percepcija rezultira skrbi i es- 
tetika pronalazi ispunjenje u moralnosti". 


Orječavanje opokrečivanja 


Na početku bijaše riječ. Ili, možda, ne. 

Grčki  višeznačni Aoyoo postao je latinski 
jednoznačni verbum. S pravom ili ne. Možda je nešto 
(svašta?) izgubljeno u prijevodu. Toje, uostalom, česta 
pojava. Prevođenje je sumnjivigadan posao. Predstav- 
ljanje koncepta/pojma prevođenja kao komunikacije 
između dva specifična jezika je bez ikakve sumnje po- 
vijesni konstrukt. Imajući na umu socijalno-političko 
značenje prevođenja, nije slučajno da je režim prevo- 
đenja postao široko prihvaćen u mnogim dijelovima 
svijeta u vremenu nakon feudalnoga poretka, u proce- 
su konstituiranja poretka disciplinarnih režima kako je 
to opisao Michel Foucault. Prevođenje, odnosno sam 
koncept prevođenja, koji ide ruku pod ruku s normi- 
ranjem i standardiziranjem nacionalnih jezika zapravo 
potvrđuje nacionalni suverenitet. 

Mreža leksikografskih konotacija povezana sa sa- 
mim terminom vodi ka shvaćanju prevođenja kao 


prelaska (ili transfera) s nekog mjesta na neko drugo 
ili pak nalaženja parnjaka riječima, frazama, tekstu s 
nekim drugima. Ubersetzung, translation, traduction, 
fanyi, honyaku... ali što to putuje, što prelazi? Gayatri 
Chakravorty Spivak svakako bi rekla da putuje totalitet 
specifičnog diskurza te da je stoga prevođenje ,nužno 
ali nemoguće“. Vanja Matković jednom je prilikom 
rekao da je za prevođenje barem jednako važno znati 
jezik na koji se prevodi kao i onaj s kojega se prevo- 
di - i opet govorimo o totalitetu diskurza. Da bismo 
prevodili, dakle, moramo jedan diskurz zamijeniti 
drugime, a možemo li to uopće? I što podrazumijeva 
to poznavanje ,jezika“? Svakako ne samo gramatička i 
pravopisna pravila, sintaksu i vokabular. Stvar postaje 
gotovo neuhvatljiva kada se radi o intersemiotičkom 
prevođenju, odnosno transmutaciji, interpretaciji ne- 
verbalnih znakova znakovima verbalnog semiotičkog 
sustava — u konkretnom slučaju o orječavanju plesnog 
eksperimenta. 

Kulturalni obrat na polju studija prevođenja do- 
godio se u kasnim osamdesetima i naglasio je značaj 
razumijevanja interjezičke komunikacije kao inter- 
kulturalnog fenomena: prevođenje nije jednostavno 
re-kodiranje teksta u drugom jeziku, već artikulacija 
drugosti. Stoga je (ne)vjerojatnost interjezične komu- 
nikacije obilježena nužnošću interpretacije stranih 
lingvističkih i kulturalnih parametara prema kojima je 
izvor stvoren. Prihvaćanje neprevodivosti (ograničenja 
u prijevodu) ne poriče mogućnost prevođenja, već is- 
kazuje kontingentnost naše interpretacije Drugoga 
kao entiteta koji izražava sebe i svijet svojim termi- 
nima, koji se mogu razumjeti ili objasniti na našem 

jeziku, ali ne nužno i biti orječeni u našem jeziku. 
Posljedično, to je težnja za prihvačanjem različitih, 
drugačijih i drugosnih kultura bez pokušaja njihovog 
prekrojavanja na ,metar" naših vrijednosti, sustava 
vjerovanja ili diskurza. Na kraju, Rada Ivekovič je u 
pravu: možda paradoksalno, ali prevođenje je (najveć- 
ma) pitanje tijela, otjelovljenog jastva. A kako dva tije- 
la ne mogu u isto vrijeme zauzimati isti prostor i kako 
značenje uvijek ovisi o kontekstima, dakle, i o trenutku 
u kojemu je nešto rečeno, prevođenje je doista nemo- 
guće i uistinu ostaje samo ,razmjena među različitim 
oblicima postojanja“. 

Sve rečeno, na daleko većoj skali (problema), vri- 
jedi za intrasemiotičko prevođenje. Ples je, ipak, Dru- 
gost riječi. Iako oboje najvećim dijelom kreću iz iste 
točke (riječ kao orječena misao, pokret kao opokre- 
ćena misao), komunikacija među njima, jednom poo- 
stvarenima, uzglobljenima ne samo u prostorvremenu, 
već i u vlastitim diskurzivnim totalitetima u najboljem 
se slučaju svodi na dobrohotnost u iznalaženju kom- 
plementarnog zajedničkog nazivnika. Transmisija, 
translacija i transgresija utjelovljene su i otjelovljene u 
i kroz njihov dijalog (nasilno) prepriječen kartezijan- 
skim dualizmom poput rijeke na kojoj je obitelj dab- 
rova zasnovala dom. 

Ali što ostaje ako klasične konstrukcije tjelesnosti i 
identiteta više jednostavno ne mogu izdržati ne samo 
teorijski pritisak dekonstruktivizma, poststrukturaliz- 
ma itd., već i fizičke stvarnosti novih tehnologija (bio-, 
info- i nano-) koje nameću ne-fiksnost, ,mehaniku flu- 
ida“ koju još Luce Irigaray veliča nasuprot konceptual- 
nog mišljenja? 

Učiteljice neznalice 


Još je Adorno ustvrdio da se pedagogija svodi na 
ujednačavanje čiji je konačni cilj neistina; analogno 
tome, pojavljivanje različitih, drugih, neujednačenih 
glasova, drugih jezika (ili govora unutar istoga jezika) 
nužno vodi razrahljivanju kompaktnosti i homogeno- 
sti hegemonijskih nastojanja. Na isti način na koji aku- 
stička tehnologija odvaja glas od tijela što, kako kaže 
Anthony Enns, „dozvoljava uneredivanje, manipulaci- 
ju i kradu govornikova glasa", tako se i privodenjem na 
jedan dominantan govor — na Jezik - govorniku odriče 
njegova subjektivnost, njegova sloboda i njegov iden- 
titet. Naravno, isto vrijedi i za sve neverbalne izričaje, 
uključujući pokret i ples. Dominantni, unificirajući 
Jezik teži tome da forma više ne prenosi poruku, već 
sama postaje poruka. Takav izričaj je ,standardiziran 
kao i svijet na koji se odnosi“ kako kaže Adorno, od- 
nosno počiva na kvazidistanci od stvarnosti. Kada biva 
»osloboden" od formalizacije, vrlo često ne preostaje 
ništa — velike riječi kojima se koristi zapravo skrivaju 
»šuplje misli“ kako će reći Eggers. 

Marjana, Lana, Irena, Katarina, Irena i Mia čine 
oslobodilački napor u tome smjeru, smjeru od- 
bacivanja standardnoga, nametnutoga, zadanoga, 
propisanoga; u smjeru rancičrovskog načina na 
koje umjetnost otvara nove mogućnosti gledanja, 
osjećanja, doživljavanja i opisivanja svijeta. Pri tome 
je ključno da ne nameću gotova značenja ili jed- 
nostruke odgovore. Umjesto toga stvaraju se tempo- 
ralna mjesta na kojima su promatrači direktno izaz- 
vani da se suoče s neodređenostima koje proizlaze iz 

susreta s raznolikošču. Rancičreovim riječima, one su 
»učiteljice neznalice" koje ne poučavaju učenike svo- 
jem znanju, več ih izazivaju da kažu što su vidjeli i što 
misle o onome što su vidjeli, da provjere i da ovjere. 
Ali čine i bitan, nužan iskorak. Umjesto poziva na put 
kroz Rancičreovu ,šumu stvari i znakova", one plesnim 
pokretom u prostorvremenu stvaraju krčevinu, prostor 
osloboden narasloga drača, divljih i još više planski 
sadenih, uzgajanih i čuvanih šuma (livada ili pašnjaka, 
svejedno je), prostor dogada(n)ja koji je povremeno i 
privremeno i struktura dogada(n)ja. Kao što strpljivo 
i ustrajno Tsai prati Leeja, kao što ustrajno i strpljivo 
Lee savladuje i ujedno (re)kreira/prezentira prostor- 
vrijeme, tako se u VARIJACIJAMA O OSJETNOM 
mukotrpno, strpljivo i ustrajno istražuju, re/kreiraju i 
daju na uvid prostor, vrijeme i tijelo, njihove granice 
- stvarne i prisilno naučene — i mogućnosti pluralnih, 
gibljivih, otvorenih načina umjetničkog stvaranja pro- 
stora. 
A možda... možda čak stvaraju jednu drugačiju ,lin- 
gvistiku" vrijednosti. 
Igor Markovič 


13 


»Trenutak plesa“ je izlaganje održano 11. 
travnja 2014. na skupu ,Ihe Dance in/and 
Theory“ na američkom sveučilištu Brown. 


Zahvaljujemo se autoru na ustupanju teksta. 


Jacques Rancičre: 


TRENUTAK 
PLESA 


Naslov koji sam prvotno predložio za svoje izlaga- 
nje glasio je „Tijelo koje pleše: mišljenje, umjetnost i 
politika“. Svim ću se tim pitanjima svakako pozabaviti. 
Međutim, dok sam pisao učinilo mi se da bi naslov naj- 
prikladniji sadržaju izlaganja bio „Trenutak plesa“. Da 
objasnim tu promjenu, moram precizirati iz kojeg ću se 
kuta pozabaviti pitanjem plesa u ,teoriji“, odnosno od- 
nosom ,teorije“ prema plesu. Nisam osobito stručan 
Kad je o plesu riječ. Neću iznijeti neku teoriju plesa kao 
umjetničke forme. A neću ni ponuditi neku ontologiju 
tijela koje pleše. Jutros ste mogli čuti Jean-Luca Nan- 
cyja i znate kako je on, u Aliteracijama, predložio ta- 
kvu ontologiju plesa kao izraz prvobitnog razdvajanja 

[separation]. Možda ste čitali i drugog suvremenog fi- 
lozofa, Alaina Badioua, koji je iznio pogled na ples kao 
na metaforu za mišljenje, kao izraz iskonske sposobno- 
sti tijela da pokazuje događaj mišljenja prije nego što 
je taj događaj dobio ime. Nancy nas na fenomenološki 
način poziva da istovremeno opažamo kretanje tijela 
u plesu i prvobitno kretanje misli. Na svoj aksiomat- 
ski način Badiou, prema Mallarméu, izriče ,aksiome" 
plesa. U oba slučaja, filozof sebe smješta, fizički ili ima- 
ginarno, „ispred“ tijela koje pleše i staje nam govoriti 
što se ,događa“ u trenutku kad se tijelo počne kreta- 
ti. No za mene takav ,početak“ kretanja plesa i misli 
o tom kretanju uvijek dolazi poslije. Plešuće tijelo već 
se moralo smjestiti u određen oblik vidljivosti i u odre- 
đen obzor mišljenja eda bi takva mizanscena ishodi- 
šta plesa bila postavljena. Takve su filozofske tvrdnje 
moguće jer je u određenom povijesnom trenutku ples 
postao paradigmom umjetnosti. Takvo pak postajanje 
povlači za sobom dva glavna odnosa. Postajanje para- 
digmom umjetnosti, to ponajprije znači: postajanje 
paradigmom odnosa između onoga što umjetnost jest 
i onoga što umjetnost nije, primjerice između slike u 
muzeju i predmeta u izlogu ili između kretnji tijela na 
pozornici i gesti tijela u radionici ili na ulici. Drugo, to 
znači postajanje paradigmom odnosa između misli i 
nečega što nije misao — svjetla na nekoj slici, kretanja 
neke melodije ili tijela u prostoru. Da bi ,teoretičar“ 
sebe postavio ispred nekog umjetničkog djela i iznio 
teoriju o toj umjetnosti, već mora postojati određen 
okvir odnosa između mišljenja, prostora, vida, svje- 
tlosti, pokreta, tijela i tako dalje. Ono što nazivamo 
umjetnostima stanoviti su povlašteni čvorovi unutar 

te raspodjele. Ti su čvorovi povijesne konfiguracije. 
Umjetnost kao specifična konfiguracija sfere iskustva 
postoji u zapadnom svijetu od 18. stolječa. Kad je o 
plesu riječ, možemo izdvojiti trenutak kad je on ne 
samo dodan na popis umjetnosti uvrštenih u tu sferu, 
nego i kad je utjelovio novu paradigmu umjetnosti, što 
znači novu paradigmu odnosa mišljenja spram onoga 
što mu je izvanjsko i umjetnosti spram ne-umjetno- 
sti. Postoji ,trenutak plesa". Taj izraz ne označuje tek 
period izmedu 1890-ih i 1930-ih kad je plesu dano 
dostojanstvo visoke umjetnosti i status nove paradi- 
gme umjetnosti. Razmotrimo li etimologiju te riječi, 
trenutak [moment] nije samo odsječak vremena, nego 
i kretnja izazvana odredenom ravnotežom - ili nerav- 
notežom - izmedu utega na vagi. Rečeno mojim jezi- 
kom, odredenom preraspodjelom osjetilnog: preras- 
podjelom odnosa izmedu onoga što tijela čine i načina 
na koje se to činjenje opaža i kako je ono povezano s 
drugim načinima činjenja eda bi sačinilo zajednički 
svijet. Taj trenutak preraspodjele i mjesto plesa u tom 
trenutku bit če tema moga govora. Da bismo otvorili 
to pitanje, predlažem da pogledamo kratku sekvencu 
slika posudenu iz filma snimljenog 1928. godine. To 
nije film o plesu. To je film koji konstruira zajednički 
senzorij novoga društvenog života. A ono što je zani- 
mljivo u tom odlomku jest način na kojije ples uprizo- 
ren kao oblik kretanja koji može simbolizirati cjeloku- 
pno kretanje jednog novog svijeta. 

Sekvenca iz "Čovjeka s filmskom kamerom" 
Dzige Vertova 

Morat ču se ovoj sekvenci slika vratiti nekoliko puta 


i iščitati je na različitim razinama. Prva razina: upada 
u oči simboličko mjesto dano plesu u tom odsječ- 
ku smještenom u značajnom trenutku u filmu koji se 
predstavlja kao djelo koje definira specifičan trenutak 
u specifičnom vremenu. Čovjek s filmskom kamerom 
film je što ga je snimio revolucionarni sovjetski filmaš. 
Medutim, revolucionarni film za njega nije film o re- 
voluciji. On nije umjetničko djelo koje pripada umjet- 
nosti zvanoj kinematografija, posvečeno prikazivanju 
društvenog dogadaja zvanog Revolucija. On je aktiv- 
nost koja je dio svih aktivnosti koje tvore komunizam 
ne kao politički sustav, nego kao novi ustroj zajednič- 
kog osjetilnog iskustva. Zbog toga taj film nema priču, 
nema likova, nema riječi koje bi govorile što se zbiva 
na platnu. On je puki spoj tih aktivnosti koje čine sa- 
dašnjost svakoga dana u modernom gradu od budenja 

ujutro do večernje dokolice, preko aktivnosti rada u 
tvornicama, trgovinama, javnom prijevozu itd. Sada 
smo na kraju Vertovljeva filma, u trenutku kada se sin- 
teza svih tih aktivnosti prikazuje u kino-dvorani onima 
koji su izvodili te aktivnosti tokom dana. Zbog toga se 
taj ulomak može nazvati ,strateškim": u njemu se radi 
o odnosu pojedinaca spram vlastite aktivnosti kao ,ko- 
munističke“ aktivnosti, izgradnje novoga zajedničkog 
svijeta. To je također ono što prisutnosti plesa ovdje 
pruža veliko simboličko značenje. Pokreti triju plesači- 
ca koje vidimo na platnu nisu podsjetnici na predstavu 
koja bi bila dio aktivnosti toga dana. Oni se pojavljuju 
u tom trenutku kako bi sintetizirali i simbolizirali glo- 
balno kretanje što su ga te aktivnosti sačinjavale tokom 
dana, zajedničku energiju na djelu u zamašnjaku u 
tvornici, osmijeh tvorničkog radnika, ruke zaposlenika 
u telefonskoj centrali, kretanje vlakova ili autobusa, 
brzinu kamermanova motocikla i brzinu njegove ruke 
dok okreće ručicu kamere. Ta je zajednica pokreta ta- 
kođer bila sintetizirana na plakatima kojima su braća 
Stenberg oglašavali film: kretanje umjetnosti prikaza- 
no je istovjetnim kretanju života, koje je također kre- 
tanje stroja. To definira određenu ideju revolucije, koja 
je također određena ideja moderniteta. 

Problem se sada javlja kad se zapitamo: kakva toč- 
no ideja? Ta zajednica kretanja koja izražava kretanje 
zajednice može se gledati kao oživljavanje paradigme 
»politike kretanja“ koja potječe još iz Platonovih Zako- 
na. Ona je paradigma zborske zajednice u kojoj svi gra- 
đani sudjeluju vlastitim tijelom u kretanju, za razliku 
od kino-dvorane gdje pasivno prate spektakl — što zna- 
či laž prikazivanja u kojemu glumci izražavaju osjećaje 

koji nisu njihovi, nego fiktivni osječaji što ih je pjesnik 
posudio fiktivnim likovima. Ples je dakle umjetnost 
aktivne zajednice, izravno očitovanje života koji igno- 
rira razdvajanje, pasivnost i laž spektakla. Još uvijek isti 
model „horee“ [grč. khoreia: ples u kolu] u kojoj zajed- 
nica konkretno uživa u sponama bratstva Rousseau će 
suprotstaviti teatarskim sjenama u Pismu d'Alembertu 
o kazalištu objavljenom 1758. To oživljavanje staroga 
spartanskog modela bilo je odjek revolucije koju je u 
isto vrijeme zahtijevao koreograf Noverre, koji je u Pi- 
smima o plesu i baletu osudio mehaničku naravkonven- 
cija aristokratske umjetnosti baleta. Da bi postao istin- 
ska umjetnost, ples mora odbaciti virtuoznost nogu 
koje opisuju elegantne figure na podu i razraditi jezik 
mimikrije i gesti, kazujući priče i izražavajući situaci- 
je i osjećaje koji izgledaju poput onih što se događaju 
u zbiljskom životu i u svim društvenim uvjetima. Na 
takav se način konvencionalna umjetnost dramatske 
akcije i ,mehanička" umjetnost baleta mogu odbaciti 
i zamijeniti jedinstvenom umjetnošću tijela koje izvo- 
di predstavu ,govoreći“ publici na univerzalnom jezi- 
ku kretanja. Znamo da se to poistovjećivanje jezika i 
kretanja kroz izraz pokazalo utjecajnim u cjelokupnoj 
povijesti performansa u moderno doba i u svim po- 
kušajima uspostavljanja podudarnosti između nove 
umjetnosti i novog oblika života. I moglo bi biti posve 
relevantno protumačiti na taj način mjesto dano am- 
blemima plesa u filmu koji smjera biti film bez riječi, 
»kinematografski eksperiment“ ispisan isključivo na 
jeziku kretanja što kondenzira energiju svih kretnji 
koje tvore dio novoga komunističkog života. Istovre- 
meno je u Njemačkoj riječ koja se najsnažnije pove- 

zivala s prijedlogom reforme plesa bila upravo riječ 
„izraz“, ekspresija. 

Medutim, to nije način kako Vertovljev film pove- 
zuje ples s idejom umjetnosti koja izražava kretanje 
novoga života. I stara platonička paradigma i moderne 
reforme kazališta i baleta u Diderotovo i Noverreovo 
vrijeme suprotstavljaju ,laž" mimeze istini izražajnog 
pokreta. No u oba slučaja ta istina kretanja bila je isti- 
na kretanja kao jezika, kao izravnog jezika tijela koji 
čuvstvima duše daje njihov pravi rječnik. Time je te- 
atarska mimeza zamijenjena oblikom hiper-mimeze. 
Nasuprot tome, kretanje Vertovljeva plesača posve 
je a-mimetično. Ono ne kazuje priču. Ali nije dovolj- 
no ne kazivati priču. Poanta je u tome da se uopče ne 
kazuje, da se tijelo ne koristi da bi bilo što ,kazivalo“. 
Taj ples ne izražava nikakvu unutarnju istinu ljudskih 
čuvstava. A ne izražava ni nesvjesne sile koje nastavaju 
tijela. On samo izražava kretanje. Kretanje kao kreta- 
nje, hoču reči, oblik kretanja koje nije ni sredstvo za 
postizanje odredenog cilja ni izraz odredenog osječaja, 
emocije ili nesvjesne sile koja počiva iza njih kao nji- 
hov uzrok. Ono što tri balerine izvode u filmu nije ples 
stroja, poput onoga koji je u tom trenutku bio omiljen 
u Sovjetskom Savezu i koji je ovjekovječila slavna foto- 
grafija Margaret Bourke-White. Niti je to ekspresivan 
ples u smislu Mary Wigman. Novi komunistički život 
nije izražen skupom nagomilanih tijela poput onoga 
koji možemo vidjeti na toj slici. Ono što tri balerine 
izvode jest kretanje, kretanje koje nije podčinjeno iče- 
mu izvan sebe. To je ono što plesu daje njegovo strateš- 
ko mjesto. Ples nije samo nova umjetnost — umjetnost 
čije je autonomno kretanje oslobođeno kako narativ- 

nih spona pripovijedanja, tako i mimetskoga jezika 
pantomime. Važnost neke umjetnosti uvijek potječe iz 
činjenice da je ona više od konkretne umjetnosti; ona 
je ujedno paradigma ili alegorija umjetnosti. Ples stupa 
na to mjesto u sovjetskome revolucionarnom umjet- 
ničkom eksperimentu zbog toga što je, otprije dva ili 
tri desetlječa, postao alegorijom nove umjetnosti, slo- 
bodne umjetnosti. E sad, cijelo je pitanje u tome da se 
razumije što ta ,sloboda" točno znači. Mislim da je u 
tu svrhu vrijedno propitati dvije glavne figure koje tvo- 
re pozadinu evolucije Vertovljeva plesača, dvije figure 
koje utjelovljuju tu ,slobodu" plesa kao slobodu nove 
umjetnosti i možebitno novoga društvenog života. 
Prva figura koja se pojavljuje kao pozadina identifi- 
kacije izmedu balerine, zamašnjaka u tvornici i zane- 
senog osmijeha tvorničke radnice jest ona Loie Fuller, 
onakva kakvu je dvadeset godina prije toga opisao 
Stephane Mallarme: ona je, kazao je, figura koja ilu- 
strira ,brojne slike što se vrte i teže prema dalekom 
razviću“, slike što se vrte i istodobno obuhvaćaju, kaže 
on, „opijenost umjetnošću“ i „industrijsko postignu- 
će“. Navodim iz teksta Temelji baleta u kojemu Mallar- 
me izriče upravo načela ,obnovljene estetike“ koja se 
može naći u ,istančanostima uključenim u misterije 
plesa“. Te istančanosti, rekao je, demonstrirane su sa- 
mim ,čuvstvom“ odjeće koju je nosila Loie Fuller. 
Francuski tekst glasi „avec le seul &moi de sa robe". 
Engleski prijevod Barbare Johnson glasi ,with a tiny 
shiver of her dress" (,tananim drhtajem njezine halji- 
ne"), što točno opisuje izvedbu Loie Fuller, ali izostav- 
lja trop prisutan u Mallarmćovoj riječi „emoi“. „Emoi“ 
je pomalo arhaična riječ koja označava ,emociju, čuv- 

stvo", ali ujedno naglašava, na francuskom, etimološ- 
ku vezu izmedu ,emocije" i ,pokreta" (mouvement). 
Cijela ,emocija" koju izražava ples Loie Fuller emoci- 
ja je komada tkanine, stvari koja ne bi trebala čutjeti 
nikakva čuvstva. , Emocija pokreta“ jedini je sadržaj te 
predstave. Zbog toga je ples amblem novine u umjet- 
nosti, novine koju tvori egzaktna istovjetnost oblika i 
sadržaja. Budući da su izvođač i koreograf postali jed- 
na jedinstvena osoba, ples upravo utjelovljuje umjet- 
ničku izvedbu kao izvedbu koja razvija vlastitu moć 
samo tako što iz sebe same stvara specifično ,okruž- 
je“. Kao što kaže Mallarmć malo dalje u istom tekstu: 
»Sva čuvstva dolaze iz tebe i šire se u okružje; ili dolaze 
k tebi i oživotvoruju ga.“ Cijeli problem počiva u tu- 
mačenju odnosa između ,sebstva“ pokreta/emocije i 
širenja u ,okružje“. Lako je to razumjeti kao autonomi- 
ju umjetnosti, autonomnu moć umjetnika koji je ob- 
vezan samo svojim medijem. Budući da je medij plesa 
plešuće tijelo samog umjetnika, ples bi savršeno ilu- 
strirao takozvanu modernističku paradigmu umjetnič- 
ke autonomije i specifičnosti medija. No specifičnost 
toga medija upravo dovodi u pitanje pojednostavljeno 
shvaćanje moderne umjetnosti kao autonomije umjet- 
nosti i njene predanosti ,vlastitom“ mediju. Ples nije 
slobodna umjetnost pokreta. On je umjetnost slobod- 
nog pokreta. Pokret nije slobodan samo uslijed činje- 
nice što nije određen nikakvom izvanjskom silom. On 
je slobodan kad nije određen nikakvom silom. Slobo- 
dan je u mjeri u kojoj nije proizvod volje. Ono što ples 
Loie Fuller čini paradigmatičnim nije predstava umjet- 
nice koja se služi svojim tijelom da bi, pomoću arte- 
fakta od tkanine, proizvodila bilo kakve pokrete koji 

su joj po volji. Pokreti koje ona proizvodi uopče nisu 
nikakvi pokreti. Svi oni uprizoruju isti temeljni obra- 
zac kretanja, kretanja naprijed i nazad, širenje iz sebe i 
povlačenje u sebe. To je ono što označava emancipaci- 
ja plesa od baleta. To kretanje naprijed i nazad u baletu 
je bilo apsorbirano i pervertirano dvojakim ograniče- 
njem narativne izražajnosti i mehaničke virtuoznosti 
koja je također podrazumijevala hijerarhijski odnos 
zvijezde prema anonimnoj skupini. Ples Loie Fuller u 
kojemu se širenje vela i samo širi svjetlima projektora 
dovodi kretanje zvijezde do njegove istine: širenje kroz 
koje se samopotvrđivanje individue gubi u moći ne-in- 
dividualnog. Ono što plesačica kondenzira i takoreći 
oslobađa iz sebe jesu ,ukrasni skokovi oceana, večeri, 
miomirisa i pjene“. Izvještačeno kretanje plesačice koja 
razvija i ponovo skuplja svoju haljinu jest igra pojavlji- 
vanja i iščezavanja koja umjetnost čini jedinstvenom. 
No ta igra koja čini umjetnost jedinstvenom ujedno je 
ono što iskričanje majstorije na pozornici usklađuje sa 
svakodnevnim pojavljivanjem i iščezavanjem Sunca, 
jer je ona usklađuje sa svim kretnjama razvijanja i po- 
novnog skupljanja koje urađaju otvaranjem cvjetova, 
letom ptica ili bijelom pjenom na valu. Autonomija 
koju postiže ples nije autonomija umjetničke volje; 
ona je autonomija samoga kretanja. Ono preuzima 
na sebe cijelo svoje značenje kada se autos umjetnič- 
ke prakse podudari s razvijanjem oblika pojavljivanja 
i iščezavanja koji pretvaraju prirodni svijet u oblike za- 
jedničkoga osjetilnog svijeta. 

To podudaranje ,obnovljene“ umjetnosti plesa sa 
samim kretanjem koje čini svijetjoš više naglašava dru- 
ga figura ,novoga“ plesa koja potkrepljuje Vertovljevo 

povezivanje te umjetnosti s novim ritmom komuni- 
stičkog života: umjetnica koja je očigledno bila bliža 
izgradnji novoga komunističkog svijeta nego Loie 
Fuller, odnosno Isadora Duncan. Ono što njezinu fi- 
guru čini relevantnom za razumijevanje Vertovljeva 
povezivanja plesa, industrije i komunizma nije toliko 
rana simpatija Duncanove spram Sovjetske revolucije, 
koliko njezino poimanje slobodnoga kretanja: onog 
koje je srodno samome ritmu sveopćega života — ritmu 
života koji nikad nije započeo i koji ne zna za kraj ili 
zastoj. Dok je Mallarmé naglašavao istovjetnost umjet- 
ničke majstorije s razvojem pojavljivanja samih stvari, 
Duncanova stavlja naglasak na drugi vid ,slobodnoga 
kretanja“, na drugu istovjetnost suprotnosti koju ne 
simbolizira toliko pjena na valu, koliko repetitivno kre- 
tanje samoga vala: slobodno kretanje jest neprekidno 
kretanje, kretanje koje neumoljivo začinje drugo kre- 
tanje. To neprekidno kretanje otklanja i samu opreku 
kretanja i mirovanja. Poznato je da je Duncanova obli- 
kovala svoju viziju slobodnoga kretanja iz nepomičnog 
kretanja likova oslikanih na grčkim vazama. To je lako 
protumačiti kao naivnost ako se o tome razmišlja u 
smislu ničeanske opreke između Apolona i Dioniza. 
No ,trenutak plesa“ također je trenutak kad se opreka 
između dionizijske mahnitosti kretanja i apolonskog 
spokoja oblika i crte dovodi u pitanje. Vertovljeva 
mahnita plesačica, baš kao i sama Duncanova, nešto 
je poput apolonske Menade. Aby Warburg pokušao je 
oživjeti pomamu Menada kada komadaju Pentejevo 
tijelo u lelujanjima tijela i kose Botticellijeve Venere. 
No nema potrebe za prizivanjem Menada: energiju 
nove ljepote, energiju ljepote novoga svijeta donosi 

val na obali. Univerzalna krepost slobodnoga kreta- 
nja počiva u otklanjanju opreke izmedu dionizijske 
jarosti i apolonske forme. Sama forma, tihoča lelujave 
linije izražava snagu pokreta koji je po mjeri mahnite 
struje univerzalnog života. No istovjetnost kretanja i 
mirovanja seže dalje u prošlost. Onkraj prijepora Apo- 
lona i Dioniza imamo šilerovsku definiciju estetskoga 
stanja kao stanja ravnoteže izmedu aktivnosti i pasiv- 
nosti koje odbacuje normalne koordinate osjetilnog 
iskustva. Onkraj Schillerova estetskog stanja postoji 
Winckelmannov opis Belvederskog torza, torza nepo- 
mičnog Herakla u kojemu se misao junaka koji uživa 
u sječanju na svoja prošla djela izražava isključivo le- 
lujanjem njegovih mišiča, koji ulaze jedan u drugi kao 
valovi mora koji se neumoljivo uzdižu i padaju natrag. 
Val nije naprosto metafora za univerzalnu moč života. 
On je paradigma odredene ideje umjetnosti kao pri- 
sutnosti misli izvan nje same. On je amblem kao način 
te prisutnosti: ekvivalentnost kretanja i mirovanja, dje- 
lovanja i nedjelovanja. 

Da bismo razumjeli što ta ekvivalentnost znači, mo- 
ramo otiči još dalje natrag: o nepomičnom kretanju 
vala ili jednakosti djelovanja i nedjelovanja u slobod- 
noj estetskoj igri valja misliti u odnosu spram čuvenog 
razlikovanja što ga Aristotel provodi u 8. knjizi Politike. 
Aristotel suprotstavlja dva oblika ,nedjelatnosti" koji 
takoder definiraju dva oblika vremenitosti: postoji 
mirovanje koje je zastoj, opuštanje potrebno tijelima 
posvečenim radu prije novog naprezanja. A postoji i 
dokolica, slobodno vrijeme onih koji nisu podčinjeni 
pritisku rada. Moramo se prisjetiti da je ta hijerarhija 
nedjelovanja vrijedila usporedo s hijerarhijom djelova- 

nja. Oni koji su mogli uživati u dokolici bili su ,djelatni 
ljudi" ili ,slobodni ljudi", oni koji nisu bili podvrgnuti 
pritisku svakodnevnog rada. Zvali su se ,djelatnima" 
jer su mogli ili pred sebe projicirati svrhu svoga djelo- 
vanja ili djelovati isključivo zbog užitka u djelovanju. 
Nasuprot tome, pasivni ljudi nisu bili zvani tako zbog 
toga što nisu činili ništa, nego zato što su njihove ak- 
tivnosti uvijek bile neposredna sredstva za neposredne 
ciljeve. Zbog toga ih se takoder zvalo ,mehaničkim" 
ljudima, ljudima zatočenim u svijetu sredstava, u svi- 
jetu nužnosti. S toga gledišta možemo razumjeti para- 
doks nalaženja nove umjetnosti pokreta iz nepomič- 
nih oslikanih likova na grčkim vazama. Ono što se vidi 
na površini vaza jest beskonačno slobodno kretanje 
vala. A val utjelovljuje odbacivanje hijerarhije vremena 
i kretanja koja je dijelila čovječanstvo na dvije klase. 
Ples je nova umjetnost utoliko što nudi novu pa- 
radigmu umjetnosti koja izjednačuje umjetnost s cje- 
lokupnom preraspodjelom osjetilnog, s razaranjem 
hijerarhije tijela, pokreta i temporaliteta. Zbog toga 
sama ta ,apstrakcija“ tjelesnog nastupa koji priziva 
otvaranje cvijeta ili dizanje i padanje vala može biti 
amblem djelovanja nove zajednice slobodnih radnika. 
Nema potrebe za plesnim strojem, za plesom koji opo- 
naša micanje klipova naprijed i natrag. Umjesto toga, 
zamašnjak u tvornici ispostavlja se istovjetnim vrtnji 
plesačice. Moguće je da je to najdublje značenje zna- 
menitog aksioma što ga je Mallarmć izrekao o plesačici 
koja nije žena i ne pleše. Izostavljanje spolne podjele 
i rodne specifičnosti nije toliko nijekanje tijela, koliko 
razaranje hijerarhijske raspodjele sposobnosti, zadaća i 
uloga zadanih tijelima. Zbog toga ono što balerina po- 

kazuje nije ni otplesana priča ni očitovanje virtuozno- 
sti, nego „metafora našeg oblika" (citiram Mallarméa). 
Nastup balerina u Vertovljevu filmu takva je metafo- 
ra. No zamašnjak i kretnje zaposlenika u telefonskoj 
centrali također su takve „metafore“. One su to utoli- 
ko više što je nova ,opijenost umjetnošču", kao što je 
kazao Mallarmć, ,industrijsko postignuće“. Dakako, 
Mallarmć je pritom mislio na specifičnu ulogu koju u 
predstavi Loie Fuller igra tehnika: mislio je na reflek- 
tore koji obasjavaju njezinu haljinu i daju pokretu vrt- 
nje intenzitet vatre ili dugine boje. No reflektori nisu 
tu kao tehnička sredstva za osvjetljavanje umjetničine 
predstave. Oni su dio same predstave. S jedne strane, 
oni stapaju pokretne nijanse svojih obojanih svjetala s 
evolucijama plesačice i njezine haljine; s druge strane, 
njihov položaj po strani i ispod pozornice širi zračeće 
kretanje ,zvijezde“. Na tom stupnju umijeće prirodnog 
i iskonskog kretanja vala može se uklopiti u novi svi- 
jet industrije: svijet elektriciteta, svijet nematerijalne 
energije koja oživljava materijalni svijet. Može se u nje- 
ga uklopiti jer je razorilo i samo razlikovanje između 
slobodnih ljudi i mehaničkih ljudi. Slobodno kretanje 
jest kretanje u kojemu ciljevi i sredstva više nisu ra- 
združeni. To ne-razlikovanje jest u srži estetskog reži- 
ma umjetnosti. Svoju je najčuveniju formulaciju našlo 
u Kantovoj trećoj definiciji lijepog: „Ljepota je forma 
svršnosti nekoga predmeta, ukoliko se ona opaža na 
njemu bez predodžbe neke svrhe.“ No ono je iu srži 
izvorne marksističke formulacije o ,ljudskoj revoluci- 


1) Prema Immanuel Kant, Kritika rasudne snage, prev. V. D. Sonnenfeld, 
Kultura, Zagreb, 1957., str. 74. 

ji" koja ide s onu stranu puko političke revolucije: ljud- 
ska revolucija suzbija otudenje uslijed kojega radnici 
koriste rad, koji je suštinsko, generičko djelovanje ljud- 
skog biča, kao puko sredstvo za reprodukciju svoga 
postojanja. Ples je ,estetička" umjetnost par excellence. 
I upravo zbog toga ona može takoder sintetizirati ko- 
munističku simfoniju u kojoj su sve djelatnosti jedna- 
ke i čine dio istoga globalnog kretanja. 

Problem je što ta jednakost ima svoj uvjet: uvjet je 
taj da svaki pokret bude odvojen od specifične svrhe za 
kojom ide. Srodnost plesačice i zamašnjaka u tvornici 
jest konkretna stvarnost komunizma dotle da je za- 
mašnjak puki intenzitet kretanja kao vrtnje, da je odvo- 
jen od proizvodnje bilo koje specifične robe koja je 
namijenjena implementaciji nekog ekonomskog pla- 
na. Ples je amblem komunističke revolucije kao este- 
tičke revolucije. Ta estetička revolucija prikazuje sebe 
kao stvarnost komunizma, stvarnost jednake zajednice 
tijela u kretanju, usklađenih s ritmom strojeva. Daka- 
ko, ta se pretenzija kosila sa strateškim zahtjevima iz- 
gradnje komunizma. S gledišta potonjega, istovjetnost 
ciljeva i sredstava jest cilj koji valja dosegnuti u buduć- 
nosti tako što će se najprije uspostaviti uvjeti njegove 
mogućnosti. Strojevi u tvornici, kretnje radnika i pred- 
stave u kazalištima nisu jednako vrijedna očitovanja 
slobodnoga kretanja. Oni su oruđe koje mora graditi, 
svako na svoj način, uvjete mogućnosti te budućnosti. 
Ovdje se ne bavim tim aspektom problema. Moja tema 
nije komunizam, nego ples kao paradigma nove umjet- 
nosti u smislu nove prisutnosti mišljenja u tijelima i 
novog odnosa između umjetnosti i ne-umjetnosti. S te 
bih točke gledišta želio iz te filmske inscenacije plesa 

izvesti neke posljedice po sam ples. Poanta je da ta in- 
scenacija dovodi u pitanje prevladavajuči način na koji 
se shvača paradigma nove umjetnosti plesa, hoču reči, 
paradigma prvoga susreta izmedu umjetnosti i života. 
Počeo sam od dvaju primjera filozofskog tumačenja 
toga prvog ,susreta": kod Nancyja, ples je prvotni tre- 
nutak u kojemu se tijelo počinje otkidati od primitiv- 
nog nerazlikovanja što ga materijalizira tlo na kojemu 
leži kao dijete u majčinoj utrobi; kod Badioua je pak 
ples prva intelektualna predstava tijela, koje sebe otki- 
da od zemlje kako bi očitovalo sposobnost tijela opče- 
nito da prima ideje. Ples nije umjetnost, kaže Badiou; 
on je još uvijek ne-umjetnička manifestacija sklonosti 
tijela za umjetnošču. Tako je prvi susret trenutak kada 
tijelo biva privučeno svome zračnom odredištu, su- 
kladno platoničkoj definiciji čovjeka kao ,biljke iz 
neba iznikle". Znamo, medutim, da nastojanje suvre- 
menih plesača i koreografa najčešče ide u suprotnom 
smjeru: oni teže poslati plešuče tijelo natrag zemlji, na- 
vesti ga da manifestira svoje zemaljske korijene. U Ver- 
tovljevo vrijeme to je kretanje bilo najbolje izraženo u 
sjedečem položaju vještičjeg plesa Mary Wigman i u 
njezinim rukama kojima je pritiskala koljena kako bi 
ova snažnije udarala po tlu. U vrijeme Yvonne Rainer i 
Judson Dance Theatrea plesači su željeli vratiti ples 
običnim radnjama i zadaćama tijela u kretanju: hoda- 
nju, mijenjanju smjera, vrtnji glave, oslobađanju ruku, 
naginjanju, ispravljanju, rukovanju predmetima itd. 
No čini mi se da i filozofsko tumačenje tijela koje se 
otkida od zemlje i umjetničko nastojanje da se ples po- 
šalje natrag tlu i svakodnevnom potvrđuju, iako na su- 
protne načine, to gledanje na ples kao na ,izvor umjet- 

nosti", trenutak primitivnog i samotnog odnosa izme- 
du tijela i tla. Vertovljeva montaža, nasuprot tome, su- 
gerira da ples nije niti ,osamljen". U sekvenci koju sam 
prikazao tri balerine plešu pokrivajuči jedna drugu, 
plešu kao dio globalnoga kretanja, plesa strojeva, ka- 
mere, gomile. Mogli biste kazati: ovo je majstorija 
montaže. Ono što me zanima upravo je odnos plesa 
prema montaži. Kretnje plesačica prikazane su u ritmu 
montaže. Ali i obratno, ples je umjetnost koja utjelov- 
ljuje rad montaže, umjetnost sklapanja stvari upravo u 
njihovoj medusobnoj udaljenosti, što takoder znači 
održavanje razdaljine u srcu panteističke simfonije 
kretanja. Držim da je tomu tako zbog toga što postoji 
snažna veza izmedu plesa i montaže. Ples nije toliko 
model izvornog skoka tijela koliko je model prijevoda, 
u oba smisla te riječi: onje kretanje koje sebe predstav- 
lja kao prijevod drugog kretanja. To je ono što hoče 
reći Mallarmćova formula: plesačica ne pleše. Umjesto 
toga, ona piše. Međutim, ono što ona piše nije kompo- 
zicija pokreta i figura koje pripadaju vokabularu baleta. 
Ono je, kaže on, ,metafora naše forme“. No ta metafo- 
ra nema prijevoda ni u jednom rječniku tropa. Zadaća 
je gledatelja da je prevede, da za sebe sastavi pjesmu 
koju balerina ispisuje stopalima. Ples je prijevod teksta 
koji tek trebaju napisati, i to na drugom jeziku, oni koji 
ga gledaju. U tom smislu, pravi prizor plesa nije prizor 
izvorišta. On je prizor montaže. Montaža je praksa 
koja sastavlja stvari koje ne idu zajedno ili za koje se 
čini da ne idu zajedno ili pak za koje se još nije vidjelo 
da bi mogle ići zajedno. Takav je slučaj s odnosom iz- 
među stopala i raširene haljine američke varijetetske 
umjetnice te unutrašnjeg snatrenja istančanog francu- 

skog pjesnika. No to je slučaj i s odnosom između ple- 
sne umjetnosti, rada na tekučoj vrpci u sovjetskim 
tvornicama, svakodnevnih aktivnosti običnih muška- 
raca i žena te filmske montaže koja ih sve združuje. Tu 
analogiju u Vertovljevu filmu naglašava analogija izme- 
du balerinine vrtnje, zamašnjaka stroja i kretnje ka- 
mermana koji okreče ručicu kamere. Ples simbolizira 
ekvivalentnost svih kretnji, njihovu prevodivost. No 
upravo ta prevodivost mora biti simbolizirana. Jedan 
oblik kretanja mora prevesti taj univerzalni prijevod. I 
on mora biti predložen gledateljima. U Vertovljevu fil- 
mu zaneseno kretanje balerina pruža gledateljima osje- 
čaj simfonije koji oni utkivaju u svoju svakodnevnu 
djelatnost; no ono im ga pruža kao gledateljima; u na- 
šoj sekvenci vrteča kretnja skupnog plesa mora se spo- 
jiti s kretanjem naprijed i nazad izmedu pojedinaca 
kao dionika simfonije i njih kao gledatelja u kino-dvo- 
rani. Mislim da to dvostruko kretanje prijevoda daje 
Plesu njegovu paradigmatsku funkciju. Filozofska i po- 
litička mizanscena plesa kao izvora umjetnosti ili 
umjetnosti nove zajednice konkretne su varijacije ana- 
loške mizanscene koja je na djelu u pjesnikovu prikazu 
predstave u Folies Bergčreu kao i u komunističkoj ko- 
reografiji novog života. No, dakako, te konkretne for- 
me reinscenacije moraju zaboraviti ,izvorni“ prizor, 
koji upravo nije prizor izvornika, nego prizor ,prijevo- 
da“. E sad, isto se događa sa suzbijanjem ne-izvornika 
kao i sa suzbijanjem izvornika. On uvijek iznova izlazi 
na površinu. To ponovno izlaženje na površinu bilo je 
u središtu propitivanja o sudbini demokratske subver- 
zije plesa koja je proglašena početkom 1960-ih, kad je 
Terpsihora trebala zamijeniti tenisice prozaičnog živo- 

ta kako baletnim papučama, tako i bosim stopalima 
izražajnog plesa." Zašto su toliki plesači koji su prvot- 
no usvojili taj program ponovo uveli oblike i sekvence 
pokreta posudene iz baleta? Mislim da se to dogodilo 
stoga što problem nije toliko u tenisicama koliko u 
tome što tenisice znače, odnosno što prevode. Ono što 
ponovo izlazi na površinu nije minuli sjaj baleta, nego 
model ,prijevoda" ili analoški odnos izmedu dvaju 
kretanja. Ovdje razmišljam o komadu čiji je sam na- 
slov, kao i datum, amblematičan, komadu Lucinde 
Child koji je naprosto nazvan Ples i koji je stvoren pot- 
kraj sedamdesetih. Pomišljam da je, kroza sve preo- 
brazbe modernog i postmodernog plesa, moguće po- 
vući crtu koja povezuje ples Loie Fuller u Mallarméo- 
vu tumačenju, dankanovski ples izveden u toj sekvenci 
Vertovljeva filma i ovu koreografiju. Ne mislim napro- 
sto na apoteozu pokreta koju predstavlja crescendo re- 
petitivnih figura upisanih u prostor repetitivne glazbe 
Phila Glassa. Mislim na ,majstoriju“ prozirnog platna 
na koje su bili projicirani prizori plesa, prema montaži 
koju je zamislio Sol Lewitt, tako da je ples bio izvođen 
u dva prostora u isto vrijeme: u stvarnom prostoru po- 
zornice i u imaginarnom prostoru koji su tvorile pove- 
ćane slike na zaslonu od tila. Ples je bio izveden kao 
svoj vlastiti prijevod — prijevod koji i sam izgleda kao 
analogija operacije prevođenja koju izvode gledatelji. 
Moglo bi se reći da je takav prijevod malko suviše 
spektakularan. No mislim da se proces prevođenja 
može uočiti iu minimalističkim formama plesa. Ovdje 


2) Sally Banes, Terpsichore in Sneakers. Post-modern Dance, 1980. 

mislim na jednu od Pet plesnih konstrukcija što ih je u 
New Yorku 1961. predstavila Simone Forti, Platforme. 
Nisam bio ondje. No predstave su nekoliko puta pono- 
vo izvedene, a jedna od tih ponovnih izvedbi doku- 
mentirana je u filmu. Platforme su prilično minimali- 
stička predstava. Muškarac i žena nalaze se pod drve- 
nim kutijama pa ne postoji čak ni vidljivo tijelo na 
podu. Moglo bi se, na malarmeovski način, kazati kako 
se ne dogada ništa osim mjesta. No, sječate se, Mallar- 
me tome ,ništa“ dodaje ,osim“. U Mallarmćovoj pje- 
smi iznimni dodatak je Sazviježđe na nekoj praznoj i 
povišenoj površini, blistavi prijevod Broja. U komadu 
Simone Forti dodatak je zviždanje. Iz svojih međusob- 
no udaljenih kutija muškarac i žena zvižde jedno dru- 
gom. Na taj su način ljubavna priča i umjetnička pred- 
stava svedeni na minimalno očitovanje ljudskoga živo- 
ta: dah. No taj dah izvodi predstavu utoliko ukoliko 
gledatelji, koji sjede uokolo, povezuju to zviždanje iz- 
daleka s nekom pjesmom o ljubavi i razdvojenosti: na 
primjers onim ,drevnim napjevom“, pastirovom melo- 
dijom koju Tristan, koji leži daleko od Izolde, čuje na 
početku trećega čina u Wagnerovoj operi. Zvižduk nije 
engleski rog, svakako. No film koji dokumentira pred- 
stavu pruža nam upečatljivu analogiju takvog prijevo- 
da. U trenutku visokog intenziteta, kamera napušta 
dvije kutije i fokusira se na nečije lice: lice pozornog 
mladića koji gleda i sluša predstavu, što ujedno znači 
daupotpunjuje predstavu. Taj kratki krupni plan može 
nas podsjetiti na još jedan film o jednoj drugoj pred- 
stavi: na verziju Čarobne frule Ingmara Bergmana, kad 
nas kamera navodi da opažamo glazbu uvertire kao da 
je ona ,odražena“ na licu mlade djevojke. Da odemo 

još dalje u prošlost, može nas podsjetiti i na Eisenstei- 
nov tekst o montaži u kojemu on objašnjava da je do- 
šao na zamisao o „montaži atrakcija" dok je za vrijeme 
probe jedne predstave promatrao lice nekog mladiča 
na kojemu su bili odraženi svi dogadaji u drami. 

Moglo bi se, dakako, reči da ovdje komentiram film 
o predstavi, a ne samu predstavu. No taj nam film omo- 
gučuje uvidjeti da upravo ovo ,samu" mora biti dove- 
deno u pitanje. Radi se o tome da se plesna predstava 
ne može svesti na vlastitu predstavu tijela koje pleše. 
Ples nije izvor umjetnosti. On je kretanje koje prevo- 
di drugo kretanje i treba mu još neko drugo kretanje 
da ga prevede. On je nijema pjesma koja treba dopunu 
još jedne nijeme pjesme, nijeme pjesme koju je sročila 
pozornost gledatelja. U tom je smislu, kao što je jed- 
nom kazao Mallarmć, ples ,amblematička umjetnost“, 
odnosno amblem umjetnosti. 


S engleskog preveo Dinko Telećan 

